CELEX: 21999D0708(02)
Language: hr
Date: 1998-07-31 00:00:00
Title: Odluka Zajedničkog odbora EGP-a br. 71/98 od 31. srpnja 1998. o izmjeni Priloga II. (Tehnički propisi, norme, ispitivanje i potvrđivanje) Sporazumu o EGP-u

11/Sv. 057
            
            
               HR
            
            
               Službeni list Europske unije
            
            
               19
            
         21999D0708(02)
   
               L 172/50
            
            
               SLUŽBENI LIST EUROPSKE UNIJE
            
            
               31.07.1998.
            
         
      ODLUKA ZAJEDNIČKOG ODBORA EGP-a
   br. 71/98
   od 31. srpnja 1998.
   o izmjeni Priloga II. (Tehnički propisi, norme, ispitivanje i potvrđivanje) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je prilagođen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da je Prilog II. Sporazumu izmijenjen Odlukom Zajedničkog odbora EGP-a br. 58/98 od 4. srpnja 1998. (1);
   budući da se Direktiva Komisije 96/77/EZ od 2. prosinca 1996. o utvrđivanju posebnih kriterija čistoće prehrambenih aditiva, izuzev bojila i sladila (2), treba unijeti u Sporazum,
   ODLUČIO JE:
   Članak 1.
   U točku 46. (Direktiva Vijeća 89/107/EEZ) u poglavlju XII. Priloga II. Sporazumu dodaje se sljedeća alineja:
   
               „—
            
            
               
                  396 L 0077: Direktiva Komisije 96/77/EZ od 2. prosinca 1996. (SL L 339, 30.12.1996., str. 1.).”
            
         Članak 2.
   Tekstovi točke 3. (Direktiva Vijeća 65/66/EEZ) i točke 17. (Direktiva Vijeća 78/664/EEZ) u poglavlju XII. Priloga II. Sporazumu brišu se.
   Članak 3.
   Tekstovi Direktive 96/77/EZ na islandskom i norveškom jeziku, koji su priloženi odnosnim jezičnim inačicama ove Odluke, vjerodostojni su.
   Članak 4.
   Ova Odluka stupa na snagu 1. kolovoza 1998., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a.
   Članak 5.
   Ova se Odluka objavljuje u odjeljku o EGP-u i Dodatku o EGP-u Službenom listu Europskih zajednica.
   
      Sastavljeno u Bruxellesu 31. srpnja 1998.
      
         
            Za Zajednički odbor EGP-a
         
         
            Predsjednik
         
         N. v. LIECHTENSTEIN
         
      
   
   
      (1)  SL L 100, 15.4.1999., str. 42.
   
      (2)  SL L 339, 30.12.1996., str. 1.